ÚJ NEMZETI KIVÁLÓSÁG PROGRAM 
ÚNKP-23-1-I ÖSZTÖNDÍJ 


ÖSZTÖNDÍJSZERZŐDÉS 
2023/2024. tanév 


amely létrejött egyrészről 
a Budapesti Műszaki és Gazdaságtudományi Egyetem felsőoktatási intézmény 


székhely: 1111 Budapest, Műegyetem rkp. 3. 
képviseli: Rózsa Szabolcs dékán 

adószám: 15308799-4-43 

intézményi azonosító: FI 23344 


mint Egyetem (a továbbiakban: Egyetem) 


másrészről 
név: Gyöngyösi Máté 
születési név: 
születési hely, idő: 
anyja lánykori neve: 
állampolgárság: 
adóazonosító jel: 
TAJ szám: 
pénzintézet neve: 
bankszámlaszám: 
állandó lakcím: 
levelezési cím: 
e-mail cím: 


mint Ösztöndíjas (a továbbiakban: Ösztöndíjas) 


— a továbbiakban együtt: szerződő felek — között az alulírott napon és helyen, az alábbi feltételek mellett: 


I. ELŐZMÉNYEK 


1. A nemzeti felsőoktatási kiválóságról szóló 24/2013. (II. 5.) Korm. rendelet (a továbbiakban: 24/2013. Korm. 
rendelet) alapján az ÚNKP-23-1-I pályázati kódszámú , Új Nemzeti Kiválóság Program" elnevezésű nemzeti 
felsőoktatási kiválóság ösztöndíj (a továbbiakban: Program) keretében 2023/2024. tanévre 2023. május 15. nap- 
ján meghirdetett Felsőoktatási Alapképzés Hallgatói Kutatói Ösztöndíj pályázati kiírásra (a továbbiakban: 
Pályázati Kiírás) az Ösztöndíjas által benyújtott pályázatot (a továbbiakban: Pályázat) az Egyetem támogatási 
javaslata alapján a tudománypolitika koordinációjáért felelős miniszter (a továbbiakban: Támogató) 2023. szep- 
tember 1. napján kelt döntésével ösztöndíj támogatásban részesítette, melyet az Egyetem a IV.3.2. pont szerinti 


támogatással egészít ki (egyetemi kiegészítő támogatás). 


2. Szerződő felek jelen szerződésben használt fogalmakat a Pályázatban rögzített fogalomként, annak értelmezésében 


használják. 

II. A SZERZŐDÉS TÁRGYA ÉS CÉLJA 


1. A Pályázat keretében támogatott kutatás címe: Sebességkorlátozások jellemzőinek elemzése a magyarországi 
vasúthálózaton mesterséges intelligenciával és geoinformatikai módszerekkel 

Tudományterület, tudományág megnevezése : műszaki tudományok-építőmérnöki tudományok (IV.5.) 


Képzési terület kódja2: Műszaki tudományok 


2. Az Ösztöndíjas vállalja, hogy az ösztöndíj folyósításának időtartama alatt a Pályázatában ismertetett — II.1. pont- 
ban rögzített — témakörben tudományos kutatómunkát folytat az ÚNKP-23-1-I-BME-354 azonosítószámú 
pályázatban benyújtott és elfogadott Kutatási terv — ide értve az esetleges módosítást — (a továbbiakban együtt: 
Kutatási terv) szerint. 


3. Az Egyetem kijelenti, hogy az Ösztöndíjas által benyújtott Pályázatot az Egyetem a Pályázati Kiírás szabályainak 
megfelelően formai és tartalmi szempontból elbírálta. A Bolyai-- Felsőoktatási Fiatal Oktatói, Kutatói Ösztöndíj, 
valamint a , Tehetséggel fel!" Felsőoktatást Megkezdő Kutatói Ösztöndíj esetén a pályázatok kutatási terveinek 
egyetemi szakértői értékelésére nem került sor. Az Egyetem a Pályázat alapján vissza nem térítendő havi ösztöndíjat 
folyósít az Ösztöndíjas számára a jelen szerződés mellékletében feltüntetett Kutatási terv megvalósításának 
támogatására. 


4. Az Egyetem vállalja, hogy az Ösztöndíjas számára a Kutatási tervben foglalt program megvalósításához szükséges 
szakmai és tárgyi feltételeket biztosítja az ösztöndíjas időszak teljes időtartama alatt. 


III. AZ ÖSZTÖNDÍJAS JOGVISZONY IDŐTARTAMA, A SZERZŐDÉS HATÁLYA 


1. Az ösztöndíjas jogviszony kezdete: 2023. szeptember 01. 
Az Ösztöndíjas jelen szerződés aláírásával kijelenti, hogy a szerződésben foglaltak teljesítését, az ösztöndíjas 
jogviszony keretében támogatott kutatási tevékenységet 2023. szeptember 01. napjától megkezdte. 


2. Az ösztöndíjas jogviszony időtartama 10 (tíz) hónap, befejezésének időpontja: 2024. június 30. 


3. Amennyiben a fogadó felsőoktatási intézményben az őszi szemeszter 2024. január 31., a tavaszi szemeszter 
2024. június 30. előtt befejeződik, úgy az ösztöndíjas jogviszony zárónapja az őszi/tavaszi szemeszter utolsó 
napja, vagyis ebben az esetben a teljes január és június havi ösztöndíj összegére jogosult az Ösztöndíjas. 

4. Abban az esetben, ha az Ösztöndíjas az őszi szemeszterben januárban, a január 31-ét megelőző napon, a 
tavaszi szemeszterben júniusban, a június 30-át megelőző napon szerzi meg abszolutóriumát, úgy az ösztöndíjas 
jogviszonya abszolutóriuma megszerzésének napján véget ér, ebben az esetben ugyanakkor a teljes január és 
június havi ösztöndíj összegére jogosult. 


IV. AZ ÖSZTÖNDÍJRA VONATKOZÓ SZABÁLYOK 


1. Az ösztöndíj forrása: a Magyarország 2023. évi központi költségvetéséről szóló 2022. évi XXV. törvény 
1. melléklet LXII. Nemzeti Kutatási, Fejlesztési és Innovációs Alap fejezet 1. Kutatási Alaprész cím, valamint az 
egyetemi kiegészítő támogatás. 


2. Az ösztöndíj havi összege nettó 100 000 Ft, azaz százezer forint. 
Az ösztöndíjas jogviszony keretében az ösztöndíjas időszak teljes ideje alatt folyósítható Támogató által biztosított 
ösztöndíj és Egyetemi kiegészítő támogatás összege: nettó 1 000 000 Ft, azaz egymillió forint. 


! A Pályázati Kiírás 2. számú melléklet A. pontja alapján 
? A Pályázati Kiírás 2. számú mellékletnek (Tudományági képzési besorolás) B. pontja (Képzési területek) alapján 
(alap, mester (osztatlan) képzés ösztöndíjasai esetén releváns) 

1. A Támogató által biztosított ösztöndíj összege az ösztöndíjas időszak teljes ideje alatt: nettó 1 000 000 Ft, 
azaz egymillió forint. 

2. Az Egyetem kiegészítő támogatásának összege az ösztöndíjas időszak teljes ideje alatt: nettó 0 Ft, azaz 
nulla Ft. 


3. Az ösztöndíj folyósításának feltétele, hogy az Ösztöndíjas a Pályázati Kiírásban foglaltaknak megfelelő az 
Egyetemmel alapképzésben teljes idejű nappali aktív hallgatói jogviszonnyal rendelkezzen az ösztöndíjas 
jogviszony ideje alatt. 


4. Az Egyetem az ösztöndíjszerződés hatályba lépését és az ösztöndíj fedezetét szolgáló, Támogató a Nemzeti 
Kutatási, Fejlesztési és Innovációs Alapból biztosított forrás rendelkezésre bocsátását követően utalja az 
Ösztöndíjas részére az ösztöndíj összegét az alábbiak szerint: 


5. Alapképzéses hallgatói jogviszonnyal rendelkezők esetén az első félévre számított 5 havi ösztöndíj egy 
összegben, legkésőbb 2023. december 31-ig, a második félévre számított 5 havi ösztöndíj összegét a második 
félévi beiratkozásokat követően egy összegben, legkésőbb 2024. március 31-ig. 


6. Az Ösztöndíjas tudomásul veszi, hogy a személyi jövedelemadóról szóló 1995. évi CXVII. törvény 1. számú 
melléklet 4.12.1. c) alpontja, 4.12.2., 4.12.3. pontja szerint az Egyetem által részére folyósított ösztöndíj adómentes 
bevétel. 


V. A SZERZŐDÉS TELJESÍTÉSÉNEK SZABÁLYAI 


1. Az Ösztöndíjas vállalja, hogy az ösztöndíjas jogviszony fennállása alatt a szerződés tárgyával összefüggésben 
általa készített és megjelentetett publikáción vagy dokumentumon 
a. az alábbi logókat és szövegrészt feltünteti: 
, A Kulturális és Innovációs Minisztérium ÚNKP-23-1-I-BME-354 kódszámú Új Nemzeti Kiválóság 
Programjának a Nemzeti Kutatási, Fejlesztési és Innovációs Alapból finanszírozott szakmai támogatásával 
készült." 


x 

TESZ NEMZETI KUTATÁSI, FEJLESZTÉSI : 


S. É Új Nemzeti 
KULTURÁLIS ÉS INNOVÁCIÓS ÉS INNOVÁCIÓS HIVATAL Kíválóság Program 


MINISZTÉRIUM 


Idegen nyelvű publikáción, vagy dokumentumon: 
, Supported by tane ÚNKP-23-1-I-BME-354 New National Excellence Program of the Ministry for Culture 
and Innovation from the source of the National Research, Development and Innovation Fund." 


un 


NATIONAL RESEARCH, DEVELOPMENT Új Nemzeti 


MINISTRY OF CULTURE AND INNOVATION OFFICE Kiválóság Program 
AND INNOVATION HUNGARY 


b. amennyiben a logók megjelenítésére a publikáció jellege nem ad lehetőséget, az alábbi szövegrészt feltünteti: 
, A Kulturális és Innovációs és Minisztérium ÚNKP-23-1-I-BME-354 kódszámú Új Nemzeti Kiválóság 
Programjának a Nemzeti Kutatási, Fejlesztési és Innovációs Alapból finanszírozott szakmai támogatásával 
készült." 


Idegen nyelvű publikáción, vagy dokumentumon: 
, Supported by tane ÚNKP-23-1-I-BME-354 New National Excellence Program of the Ministry for Culture 
and Innovation from the source of the National Research, Development and Innovation Fund." 


A logókat letöltheti a http://www.unkp.gov.hu/arculati-elemek weboldalról 

2. Az Ösztöndíjas jelen szerződés aláírásával kijelenti, hogy 

a. a kutatási tervében vállaltakat teljesíti (Pályázati Kiírásban meghatározott kötelező vállalások, szabadon 
választott vállalások); 

b. a jogosulatlanul igénybe vett ösztöndíj összegét visszafizeti; 

c. amennyiben a jelen szerződés létrejöttét követően az Ösztöndíjas bármely adatában vagy a jelen szerződés 
teljesítésével kapcsolatos lényeges körülményében (beleértve a Pályázati Kiírásban rögzített kizáró okokat 
is) változás következik be, azt haladéktalanul, de legkésőbb a tudomására jutástól számított 8 napon belül 
köteles az Egyetemnek írásban bejelenteni; 

d. az ösztöndíjra jogosító, a jelen szerződés IV. 4. pontjában részletezettek szerinti aktív, az Egyetemmel 
fennálló jogviszonyát az ösztöndíjas jogviszonya időtartama alatt folyamatosan fenntartja. 


3. Az ÚNKP konferenciára vonatkozó szabályok: 
a. Az Egyetem ÚNKP rendezvényét 2024. május 29-én szervezi meg, a rendezvényhez kapcsolódó absztrakt- 
kötetet ad ki. 
b. Ösztöndíjas az alábbi határidők szerint elkészíti absztrakt szövegét és kutatását rendezvényen mutatja be. 
i. Ösztöndíj időtartam 5 hó, szeptember 1-i kezdéssel: 
e Kutatási eredmények bemutatása ÚNKP rendezvényen: 2024. január (kari rendezvény) vagy 
2024. május 29. 
e Absztrakt készítés határideje: 2024. február 9. 
ii. Ösztöndíj időtartam 5 hó február 1-i kezdéssel, 6, 7, 10, 12 hó: 
e Kutatási eredmények bemutatása ÚNKP rendezvényen: 2024. május 29. 
e Absztrakt készítés határideje: 2024. március 27. 
c. Az Egyetem az ÚNKP rendezvényen való részvétellel és a kutatást röviden ismertető absztrakt készítésével 
kapcsolatos feladatokról az Ösztöndíjas pályázatban megadott e-mail címére a határidőt legalább egy 
hónappal megelőzően tájékoztatást küld. 


4. A Beszámolás rendszere: 

a. Az Ösztöndíjas vállalja, hogy az ösztöndíjas jogviszony végéig, legkésőbb 2024. július 10. napjáig a 
Pályázati Kiírásban meghatározott formai és tartalmi előírások betartásával szakmai záró beszámolót 
készít és nyújt be az Egyetem részére. A szakmai záró beszámolók minősítését az Egyetem legkésőbb 
2024. október 2. napjáig végzi el. 

b. A beszámoló esedékességéről az Egyetem értesítést küld az Ösztöndíjasnak az ösztöndíjszerződésben 
megadott e-mail címére. 

c. Az Ösztöndíjas tudomásul veszi, hogy a pályázati dokumentációban feltüntetett adatai alapján az Egyetem 
statisztikai célú adatszolgáltatást nyújt a Támogató Kulturális és Innovációs Minisztérium, valamint a 
Kezelői feladatokat ellátó Nemzeti Kutatási, Fejlesztési és Innovációs Hivatal, valamint azok statisztikai 
rendszere számára. 

d. Az Ösztöndíjas tudomásul veszi, hogy a szakmai záró beszámolót az Egyetem megbízásából eljáró szakértő 
szövegesen értékeli és teszi meg minősítési javaslatát. A szakmai záró beszámoló minősítését (nem 
megfelelő, megfelelő, kiváló) az Egyetem végzi. 

Az Ösztöndíjas tudomásul veszi, hogy a nem megfelelő minősítés esetén az Egyetem dönthet az ösztöndíj 
visszavonásáról, valamint a korábbi kifizetések kapcsán jogosulatlanul igénybevett az ösztöndíjat állapíthat 
meg. Jogosulatlanul igénybevett ösztöndíj esetén a visszafizetési kötelezettség az ösztöndíjas számára a 
jogosulatlanul folyósított támogatás összegére terjed ki. Ez esetben az ösztöndíjas jogviszony az Egyetem 
ösztöndíj visszavonásáról szóló írásbeli döntésének Ösztöndíjas általi kézhezvétele napján szűnik meg. 

A szakmai záró beszámoló elfogadásáról az Egyetem dönt. Az Egyetem szakmai záró beszámoló elfogadása 
kapcsán hozott döntése ellen, valamint a szakmai záró beszámoló minősítésével összefüggésben kifogás 
benyújtásának nincs helye. 


222. 


e. Az Egyetem írásban értesíti az Osztöndíjast a szakmai záró beszámolójának minősítéséről. 


5. A szerződő felek a jelen szerződés teljesítése során kötelesek kölcsönösen együttműködni egymással, a szerződés 

teljesítését befolyásoló körülményekről kötelesek haladéktalanul tájékoztatni egymást. 


VI. KAPCSOLATTARTÁS 


42 


1. Az Egyetem az Ösztöndíjszerződés teljesítésével összefüggésben a személyes, illetve elektronikus úton történő 
kapcsolattartásra az alábbi személy(eke)t jelöli? : 


Név: Dr. Kövesdi Balázs 

Beosztás: tudományos dékánhelyettes 
Telefonszám: --3614631726 

E-mail: kovesdi.balazs 0 emk.bme.hu 


Az Egyetem a kapcsolatartó(ka)t hivatalos honlapján is közzéteszi. 


2. Egyebekben a szerződő felek megküldött értesítéseire, felszólításaira (a továbbiakban: értesítés), továbbá 
az egymás irányába történő nyilatkozataik megtételére rendelkezésre álló határidők számítására az alábbiak 
irányadók: 

A postai úton történő kézbesítés esetén az értesítést hivatalos iratként kell feladni és kézbesíteni. Ha a postai úton 
történő kézbesítés azért hiúsul meg, mert a címzett vagy meghatalmazottja úgy nyilatkozik, hogy a küldeményt 
nem veszi át, az értesítést a kézbesítés megkísérlésének napján kézbesítettnek kell tekinteni. Ha a küldemény a 
postai kézbesítés második megkísérlését követően is , nem kereste" jelzéssel érkezik vissza, akkor a kézbesítési 
vélelem ebben az esetben — az ellenkező bizonyításáig - a postai kézbesítés második megkísérlésének napját 


követő ötödik munkanapon áll be. 
A határidőbe nem számít bele a közlés, kézbesítés napja. 


A hónapokban vagy években megállapított határidő azon a napon jár le, amely számánál fogva megfelel a 
kezdőnapnak, ha pedig ez a nap a lejárat hónapjában hiányzik, a hónap utolsó napján. 

A postai úton küldött nyilatkozat esetén a postára adás, elektronikus úton előterjesztett nyilatkozat esetén az 
elküldés napját kell a nyilatkozat megtételének napjaként tekinteni. Az ezzel kapcsolatos válasz megtételére 
rendelkezésre álló határidő ilyen esetben a postai úton küldött nyilatkozat esetén azon a napon kezdődik, amely 
napon azt a részére kézbesítettnek kell tekinteni. Elektronikus úton előterjesztett nyilatkozat esetén a válaszra 
rendelkezésre álló határidő a következő munkanapon kezdődik. 


A határidő elmulasztása vagy a késedelem jogkövetkezményei a határidő utolsó napjának elteltével állnak be. 
A határidőt kétség esetén megtartottnak kell tekinteni. 


VII. SZERZŐDÉS MEGSZŰNÉSE, MEGSZÜNTETÉSE, SZERZŐDÉSSZEGÉS 


1. A szerződő felek rendes felmondással nem élhetnek, tekintettel a Program kiemelt jellegére és a köztük fennálló 
tartós jogviszonyra. 


2. Az Egyetem jogosult a szerződéstől egyoldalú írásbeli nyilatkozattal, azonnali hatállyal elállni, illetve a 
szerződést azonnali hatállyal felmondani és az ösztöndíjat teljes mértékben vagy részlegesen visszakövetelni, ha 
az alábbiakban foglalt feltételek közül legalább egy bekövetkezik: 


3 Az Egyetem fenntartja a változás jogát (amely nem minősül szerződésmódosításnak), az aktuális információk, valamint az ügyfélfogadási 
idő, hely az Egyetem honlapján megtalálhatóak 

a. az Ösztöndíjas a jelen szerződésben, illetve a Pályázati Kiírásban előírt kötelezettségeinek neki felróható 
okból nem, vagy nem megfelelően tesz eleget; 

b. az Ösztöndíjas a szakmai záró beszámolójának az Egyetem által megjelölt határidőn belüli benyújtását az 
Egyetem benyújtásra irányuló értesítése ellenére — neki felróható okból — elmulasztja, illetve az Egyetem 
a szakmai záró beszámoló pótlására vagy a szakmai záró beszámoló egyéb módon történő korrekciójára 
határidőt szab és az Ösztöndíjas a hiánypótlási felhívás teljesítésének neki felróható okból nem tesz eleget, 
vagy az ösztöndíjas záró szakmai beszámolóját az Egyetem , nem megfelelő" értékeléssel minősíti; 

c. az Ösztöndíjassal szemben az ösztöndíjas időszak alatt a Pályázati Kiírásban foglalt kizáró okok valamelyike 


bekövetkezik. 


A VII. 2. pont a-c. alpontokban meghatározott esetekben az Egyetem az ok bekövetkezésének tudomására jutásától 
számított 15 napon belül a felmondó, illetve elálló jognyilatkozatban rendelkezik az ösztöndíj visszavonásáról, 
illetve az esetleges fizetési kötelezettségekről. 


3. Amennyiben a VII. 2. pontban foglaltak alapján az Egyetem fizetési kötelezettséget állapít meg, a már kifizetett 
ösztöndíj visszafizetésére az Egyetem 30 napos fizetési határidővel írásban felszólítja az Ösztöndíjast. 


4. Ösztöndíjas tudomásul veszi, hogy amennyiben az Egyetem által meghatározott fizetési kötelezettsége keletkezik 
és annak a jelen szerződésben meghatározott vagy az Egyetem által megadott határidőben nem tesz eleget, a 
Polgári Törvénykönyvről szóló 2013. évi V. törvény. alapján késedelmi kamat fizetésére köteles. 


5. Ösztöndíjas mentesülhet a visszafizetési kötelezettségek alól, amennyiben - az addig teljesített kutatási tevékeny- 
ségéről szóló szakmai záró beszámolójának Egyetem részére történő átadásával együtt — a VII. 2. pont szerinti 
felmondó, illetve elálló jognyilatkozat kézhezvételétől számított 15 napon belül azt az Egyetemnél kérelmezi. 
Az Egyetem saját hatáskörben mentesítheti az Ösztöndíjast a hátrányos következmények alkalmazása alól. 
A kérelemről az Egyetem dönt. Az Ösztöndíjas a szakmai záró beszámolót az Egyetem írásbeli jognyilatkozatának 
kézhezvételétől számított 30 napon belül köteles benyújtani, melyet az Egyetem 30 napon belül szakértő(k) 
felkérésével értékel. 


6. Az ösztöndíjas jogviszony megszűnik továbbá az alábbi esetekben: 

a. az Ösztöndíjas az ösztöndíjáról lemond; 

b. az Ösztöndíjas az ösztöndíjas jogviszonya alapjául szolgáló hallgatói/oktatói, kutatói munkavégzésre 
irányuló jogviszonya/oktatói, kutatói munkavégzésre irányuló egyéb jogviszonya/MTA Bolyai János 
Kutatási Ösztöndíj ösztöndíjas jogviszonya megszűnik; 

c. az Ösztöndíjas az ösztöndíjas időszak alatt felsőoktatási intézményt, kart vagy szakot vált. 


7. Amennyiben a Kutatási tervben foglalt tevékenység megvalósítása az Ösztöndíjasnak fel nem róható okból hiúsul 
meg, vagy tartós akadályba ütközik, a bejelentési kötelezettség írásbeli teljesítése mellett az Ösztöndíjasnak 
az igénybe nem vett ösztöndíjról le kell mondania vagy a Pályázati Kiírásban meghatározott módon kérheti az 
ösztöndíj szüneteltetését, a szerződés módosítását. Erre irányuló írásbeli kérelmet a meghiúsulás, tartós akadályba 
ütközés tényétől, vagy a tudomásszerzéstől számított 15 napon belül kell az Ösztöndíjasnak az Egyetem felé 
benyújtania. A kérelemről az Egyetem dönt. 

1. Amennyiben az Ösztöndíjas lemond az ösztöndíjáról, haladéktalanul írásban kell értesítenie az Egyetemet. 
Az ösztöndíjas jogviszony megszűnésének dátumától az Ösztöndíjas ösztöndíjra nem jogosult, részére az 
ösztöndíj nem folyósítható, ha mégis megtörtént a kifizetése, úgy köteles az Ösztöndíjas a jogosulatlanul 
igénybe vett ösztöndíjat külön felszólítás nélkül visszautalni a folyósító Egyetemnek a lemondástól számított 
30 napon belül. A lemondás bejelentése napjától (egyben az ösztöndíjas jogviszony megszűnése napja) 
számított 30 napon belül az Ösztöndíjasnak szakmai záró beszámolót kell benyújtania az Egyetemhez, melyet 
az Egyetem szakértők felkérésével értékel. Amennyiben a záró szakmai beszámolót az Ösztöndíjas nem 
nyújtja be vagy a záró szakmai beszámolót és a lemondás okát az Egyetem nem fogadja el, megállapíthat 
az ösztöndíj korábbi kifizetései kapcsán jogosulatlanul igénybe vett ösztöndíjösszeget is, amelyet az 
Ösztöndíjasnak vissza kell fizetnie az Egyetem részére. A hallgatói jogviszony megszűnése hónapjának 

első napjától az Ösztöndíjas ösztöndíjra nem jogosult. 


8. Amennyiben az ösztöndíjas időszak alatt az Ösztöndíjas ösztöndíjas jogviszonya alapjául szolgáló hallgatói/oktatói, 
kutatói munkavégzésre irányuló jogviszonya/oktatói, kutatói munkavégzésre irányuló egyéb jogviszonya/MTA 
Bolyai János Kutatási Ösztöndíj ösztöndíjas jogviszonya (a továbbiakban: alapjogviszony) megszűnik, az 
Ösztöndíjas az alapjogviszonya megszűnése hónapjának első napjától ösztöndíjra nem jogosult. A jogosulatlanul 
kifizetésre került ösztöndíj összegét az Ösztöndíjas külön felszólítás nélkül köteles visszafizetni az Egyetem 
részére az alapjogviszonya megszűnését követő 30 napon belül. Az Ösztöndíjas köteles az ösztöndíjas jogviszony 
megszűnése napjától számított 30 napon belül a kutatás megvalósításáról szakmai záró beszámolót benyújtani az 
Egyetem részére, melyet az Egyetem szakértők felkérésével értékel. 


9. Amennyiben az ösztöndíjas időszak alatt az Ösztöndíjas felsőoktatási intézményt, kart vagy szakot vált, az 
ösztöndíjas jogviszony megszűnik az intézmény, kar vagy szakváltásról szóló intézményi döntés jogerőre 
emelkedésének napjától, amely időponttól ösztöndíjra nem jogosult. A jogosulatlanul kifizetésre került ösztöndíj 
összegét az Ösztöndíjas külön felszólítás nélkül köteles visszafizetni az Egyetem részére az intézmény, kar vagy 
szakváltásról szóló intézményi döntés jogerőre emelkedésének napját követő 30 napon belül. Az Ösztöndíjas 
köteles az ösztöndíjas jogviszonya megszűnése napjától számított 30 napon belül a kutatás megvalósításáról 
szakmai záró beszámolót benyújtani az Egyetem részére, melyet az Egyetem szakértők felkérésével értékel. 


10. Amennyiben tartós betegség, várandósság, szülés, hosszabb külföldi tartózkodás, egyéb méltányolható ok a 
benyújtott pályázat eredeti formában történő végrehajtását akadályozza, vagy az Egyetemmel létrejött hallga- 
tói/doktorjelölti/oktatói, kutatói munkavégzésre irányuló jogviszonya/oktatói, kutatói munkavégzésre irányuló 
egyéb jogviszonya/MTA Bolyai János Kutatási Ösztöndíj ösztöndíjas jogviszonya szünetel, de az Ösztöndíjasnak 
szándékában áll a kutatást folytatnia, lehetősége van az ösztöndíjas jogviszony alatt, 12 hónapos ösztöndíjas 
időszak esetén legalább 2 - legfeljebb 6 hónap időtartamra (törthónap nem lehetséges), 10 hónapos ösztöndíjas 
időszak esetén legalább 2, legfeljebb 5 hónap időtartamra (törthónap nem lehetséges) szüneteltetni az ösztöndíjas 
jogviszonyát. Az 5, 6 és 7 hónap időtartamú ösztöndíjas jogviszony szüneteltetésére nincs lehetőség. Az ösztöndí- 
jas jogviszony szüneteltetése iránti kérelmet és annak mellékleteként a módosított kutatási tervet a szüneteltetés 
okát alátámasztó dokumentumok csatolásával az Egyetemhez kell benyújtani, melyről az Egyetem — szükség 
esetén szakértők bevonásával — dönt. Amennyiben az Ösztöndíjas az ösztöndíjas jogviszonyát szünetelteti, a 
szüneteltetés idejére ösztöndíjra nem jogosult. Amennyiben a szüneteltetés időtartamára vonatkozóan megtörtént 
az ösztöndíj kifizetése, úgy köteles az Ösztöndíjas azt külön felszólítás nélkül 30 napon belül visszautalni 
a folyósító Egyetemnek. Az ösztöndíjas jogviszony szüneteltetésének időtartama nem hosszabbítja meg az 
ösztöndíjas jogviszony időtartamát. 


11. Az Egyetem döntése ellen fellebbezésnek, kifogásnak, jogorvoslatnak helye nincs, az Egyetem kizár minden 
kártérítési igényt fentiekkel kapcsolatban. 


VIII. SZERZŐDÉSMÓDOSÍTÁS 


1. A jelen szerződés bármilyen módosítása kizárólag írásban érvényes. Nem minősül a szerződés módosításának az, 
ha bármelyik fél nem él a szerződésben biztosított valamely jogával, vagy jogait a másik félre nézve kedvezőbb 
módon gyakorolja. Az ilyen egyoldalú engedményekre a másik fél nem hivatkozhat. 


2. A szerződő felek jelen szerződés aláírásával egyidejűleg elfogadják az Egyetem egyoldalú jognyilatkozatba 
foglalt szerződésmódosítását, amennyiben alkalmazandó jogszabály vagy jogszabályban meghatározott szervek 
kötelező rendelkezése folytán kerül rá sor és az Ösztöndíjas számára többletjogosítványokat biztosít, vagy az 
Ösztöndíjas számára nem állapít meg többletkötelezettséget. 


IX. ZÁRÓ RENDELKEZÉSEK 

1. A szerződő felek visszavonhatatlanul elfogadják, hogy a Pályázatot, a pályázat benyújtásakor hatályos Pályázati 
Kiírás és mellékleteit tekintik alkalmazandónak, és ezek a mellékletek akkor is jelen szerződés mindenkori, 
elválaszthatatlan mellékletét képezik, ha jelen szerződéshez nem kerültek fizikai értelemben csatolásra. Eltérés 
esetén a jelen szerződésben foglaltak az irányadók. 


2. Az Ösztöndíjas tudomásul veszi, hogy jelen szerződésben meghatározott adatait, illetve jelen szerződéssel 
összefüggő valamennyi információt, illetve személyes adatot az Egyetem az információs önrendelkezési jogról 
és az információszabadságról szóló 2011. évi CXII. törvény előírásainak és a vonatkozó belső szabályzataiban 
foglaltaknak megfelelően kezelheti, azt jogszabályban meghatározott szervezeteknek a program monitorozásában 
résztvevő, valamint jogszabály, illetve a jelen szerződés szerinti külső ellenőrzési szervek részére átadhatja. 
A kezelt adatok köre minden olyan adatra kiterjed, amelyet az Ösztöndíjas a pályázati dokumentációban, a jelen 
szerződésben az Egyetem rendelkezésére bocsát, illetve mindazokra az adatokra, amelyeket Ösztöndíjas a jelen 
szerződés hatálya alatt az Egyetem számára megküld. 


3. A szerződő felek tudomásul veszik, hogy a jogszabályban arra feljogosított szervek, valamint a Kulturális és 
Innovációs Minisztérium, továbbá a Nemzeti Kutatási, Fejlesztési és Innovációs Hivatal ellenőrizhetik a Program 
megvalósítását az Egyetemnél. 


4. A szerződő felek a jelen szerződésből eredő esetleges jogvitáikat elsősorban tárgyalásos úton kötelesek rendezni. 
Ennek eredménytelensége esetére a szerződő felek hatáskörtől függően kikötik a hatáskörrel és illetékességgel 
rendelkező rendes bíróság kizárólagos illetékességét. 


5. A jelen szerződésben nem vagy nem kellő részletességgel szabályozott kérdések tekintetében az Ösztöndíjas 
Pályázatára vonatkozó dokumentumok (így különösen a Pályázati Kiírás és mellékletei), az Ösztöndíj Működési 
Szabályzata, valamint a magyar jog szabályai — elsősorban a Polgári Törvénykönyvről szóló 2013. évi V. törvény 
rendelkezései az irányadók. 


6. Az Egyetem képviselője a jelen szerződés aláírásával egyidejűleg ellenőrzi és az Ösztöndíjszerződés valamennyi 

eredeti példányának aláírásával tanúsítja, hogy meggyőződött az Ösztöndíjas személyazonosságáról. 


7. Jelen szerződés a szerződő felek közül az utolsóként aláíró Fél aláírásának a napján lép hatályba. 


A szerződő felek a jelen, 8 (nyolc) számozott oldalból álló szerződést elolvasták, megértették, és mint akaratukkal 
mindenben megegyezőt, jóváhagyólag írják alá. 


A szerződés 3 (három) db eredeti egymással teljes egészében megegyező példányban készült, amelyekből 1 (egy) 
példány az Ösztöndíjas részére kerül megküldésre, 2 (két) példány az Egyetemnél marad. 


Budapest, 2023. 10. 02. Budapest, 2023. 10. 10. 
Rózsa Szabolcs Gyöngyösi Máté 
dékán Ösztöndíjas 
Egyetem 


Budapest, 2023. 09. 27. 


DocID: gpYyJDnXuEKOSÍDSIxf8Eg]16945178961132456 8/9 oldal 


pénzügyi ellenjegyző 

